На основу члана 56. Статута Града Ниша („Службени лист града Ниша'', број 88/2008 и 143/2016), члана 72. Пословника о раду Градског већа Града Ниша („Службени лист града Ниша” број 1/2013,95/2016 98/2016, 124/2016 и 144/2016) и члана 12. Правилника о поступку припреме, израде и доставе материјала („Службени лист града Ниша", број 125/2008)

Градско веће града Ниша, на седници од 27.02.2017. године, доноси

**Р Е Ш Е Њ Е**

**I** Утврђује се Предлог Одлуке о ангажовању предузећа за ревизију ради екстерне ревизије завршног рачуна буџета Града Ниша за 2016. годину.

**II** Предлог Одлуке о ангажовању предузећа за ревизију ради екстерне ревизије завршног рачуна буџета Града Ниша за 2016. годину доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Данијела Спасовић, овлашћено лице - по овлашћењу в.д. начелника Градске управе Града Ниша у Секретаријату за финансије.

Број: 234-1/2017-03

У Нишу, 27.02.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**